Tarentoko katedrala

San Cataldo katedrala Tarentoko ( Apulia)  katedrala da. 1964ko urriaren 28an, Joan XXIII.a Aita Santuak basilika txiki ohorezko titulua eman zion.

 Ezaugarriak 
Estiloa erromanikoaren eta barroko berantiarraren nahasketa da, zutabeak eta kapitelak garai ezberdinetako eraikin eraitsietatik datoz, lehendik zeuden egitura arkitektonikoetatik sortuak.

1071n eraikitako katedrala tenplu pagano baten hondakinen gainean dago, eta hainbat aldiz suntsitu eta berreraiki da (adibidez; 1713an fatxadaren berreraikuntza barrokoa egin zen).

Hiru nabeko elizak XVII. mendeko egurrezko kasetoidun sabaia du erdiko nabean. Alboko nabeak zortzi zutabe zahar ezberdinek bereizten dituzte alde bakoitzean, bakoitza bere kapitelarekin. Zoruko mosaikoaren hondakinak aipagarriak dira.

Aipagarria da San Cataldoren kapera, marmolezko mosaikoekin eta XVIII. mendeko estatuekin, Cosimo Fanzagoren eta Giovanni Lombardelliren eskutik. Kaperako sabaian Paolo de Matteisen freskoak daude, eta "Cappellone" esaten diotena ere han da, marmolezko tabernakulu bat. 

Kriptan, X. eta XI. mendeko aurreko elizako aztarnak daude, eta XII. mendeko zutabe zaharrak eta bizantziar freskoak ere bai.

 Iruditegia 

 Erreferentziak 

 Kanpo estekak 

 Bibliografia 
 Patizia De Luca: La Cattedrale di San Cataldo – Editrice Scorpione – Taranto, 1997
 Cosimo Damiano Fonseca: Taranto: la Chiesa, le Chiese – Mandese Editore – Taranto, 1992

Kategoria:Tarento
Kategoria:Italiako katedralak